Sienipainike

Sienipainike on usein turvakytkimenä käytetty virran katkaiseva tai muun toiminnon suorittava laite.

Painike muistuttaa sientä, josta se saa nimensäkin. Painikkeen yläosa ("lakki") on usein muovista valmistettu ja metallista alaosaa ("vartta") isompi. Lakkia painettaessa virta katkeaa tai muu toiminto suoritetaan. Varren sisällä saattaa olla jousi, joka palauttaa lakin ennalleen heti painalluksen jälkeen. Toisissa malleissa taas on lukollinen kytkin, ja joissakin lakki palautuu sitä kiertämällä - myös jousen avulla. Lakissa saattaa olla myös LED-valo, joka palaa virran kulkiessa painikkeen läpi.

Mikäli laitetta käytetään turvakytkimenä, sen on oltava vikaturvallinen.
Sähkötekniikka